દુનિયાની મોટા ભાગની વહીવટી વ્યવસ્થામાં આવી જડ અમલદારશાહી જ ચાલે છે. જે દેશોમાં નાગરિકો સજ્જ થવા લાગે ત્યાં જ આ વ્યવસ્થા થોડી તૂટે છે અને જડતો ઓછી થાય છે. કેટલાક દેશોમાં કુશળ રાજકીય વ્યક્તિઓ સત્તા પર આવે ત્યારે થોડો ફરક પડતો હોય છે. રાજકીય વ્યક્તિ કોઈ પણ અમલદાર કરતાં અને કોઈ પણ મલ્ટિનેશનલ કંપનીના એક્ઝિક્યુટિવ કરતાં લોકોની વચ્ચે વધારે રહેલો હોય છે. રાજકીય વ્યવસ્થામાં વધારે સારા માણસો આવતા થાય ત્યારે અમલદારશાહીની જડતા તૂટે છે.